ແສງເດືອນ ຈັນທະວິໄຊ: ຄອຍບ່າວໜອງຄາຍ
ວັນນະສອນ ໄດ້ນໍາເອົາ ສຽງເພງລາວມ່ວນໆ ມາມອບພິເສດ ໃຫ້ແກ່ທ່ານຜູ້ຟັງທຸກໆທ່ານ ຕາມເຄີຍ. ສ່ວນວ່າຈະມີເພງໃດ ປະແພດໃດແດ່ນັ້ນ ຂໍເຊີນທ່ານຕິດຕາມຟັງໄດ້.
ສະບາຍດີທານຜູ້ຟັງທີ່ໜ້າຮັກທຸກໆທ່ານ ຄໍ່າຄືນນີ້ກໍເໝືອນກັບ ທຸກໆຄັ້ງນັ້ນລະໃນລາຍການສຽງເພງຈາກແດນໄກ ທີ່ວັນນະ ສອນໄດ້ສັນຫາເພງໃໝ່ໆ ເພງມ່ວນໆທັງທີ່ເຄີຍໂດງດັງໃນ ອະດີດຈົນມາເຖິງເພງໃນສະໄໝປະຈຸບັນນີ້ ມາສະເໜີທ່ານ ເພງ “ຄອຍບ່າວໜອງຄາຍ” ທີ່ຈະຫຼິ້ນໃຫ້ຟັງຕໍ່ໄປນີ້ ເປັນຜົນງານ ຂອງສາວສຽງໃສ ເປັນທັງນັກຮ້ອງ ເປັນທັງໝໍລໍາ ທີ່ມີລູກຄໍສຸດ ຍອດ ແສງເດືອນ ຈັນທະວິໄຊ ຈາກສປປ ລາວ ຂໍຈັດມອບໃຫ້ ແດ່ ບ່າວໜອງຄາຍທັງຫຼາຍແລະວ່າ ຖ້າໄດ້ຟັງເພງນີ້ແລ້ວ ກໍໃຫ້ຟ້າວກັບໄປໝັ້ນສາວທີ່ໄດ້ສັນຍາໄວ້ ຂໍເຊີນມ່ວນຊື່ນກັບເພງ “ຄອຍບ່າວໜອງຄາຍ”ໄດ້ເລີຍ ວັນນະສອນ ຂໍເເນະນໍານັກຮ້ອງສາວສຽງດີ ລໍາມຸດ ບຸດສະບາ ຈາກສປປ ລາວ ໃຫ້ຟັງແລະ ຫວັງວ່າ ນໍ້າສຽງຂອງລໍາມຸດ ບຸດສະບານີ້ ຄົງພາໃຫ້ຫຼາຍໆທ່ານ ເປີດໃຈຮັບເອົາ ນັກຮ້ອງ ສາວຄົນນີ້ ເຂົ້າໄວ້ໃນລາຍຊື່ນັກຮ້ອງທີ່ທ່ານຊື່ນຊອບອີກຕື່ມຄົນນຶ່ງລອງໄປຟັງເບິ່ງວ່າ ນໍ້າສຽງຂອງຜູ້ກ່ຽວຈະເປັນຢ່າງໃດນັ້ນ ໃນບົດເພງ ສາວບ້ານນອກເຊີນຮັບຟັງໄດ້ ເພງດັງໃນອະດີດທີ່ມີຄວາມໝາຍຕໍ່ຊາວລາວເມື່ອຄັ້ງທີ່ຢູ່ສູນໜອງຄາຍນັ້ນ ກໍຄືເພງ ທີ່ຂັບຮ້ອງໂດຍບຸນວຽງ ຊຶ່ງວັນນະສອນຫຼິ້ນໃຫ້ຟັງໃນວ່າງມໍ່ໆມານີ້ ແລະວັນນະສອນຕ້ອງຂໍອະໄພທີ່ປະກາດໄປວ່າ ເປັນທ່ານສົມຄິດ ແຕ່ຈິງໆແລ້ວເແມ່ນ ທ່ານສົມລິດ ໄຊຍະບຸນຊູ ເປັນຜູ້ປະພັນ ແລະຄັ້ງນີ້ເປັນຂອງສິນລະປິນສາວໄທ ສຸນາຣີ ຣາຊສິມມາ ນໍາມາຂັບຮ້ອງ ເອົາລອງໄປຟັງເບິ່ງວ່າ ສຸນາຣີ ຈະຮ້ອງເພງລາວເໝືອນຄົນ ລາວບໍ່? ຂໍໃຫທຸກໆທານນອນລັບຝັນດີ